BEMÆRKNINGER OM ENKELTE SLÆGTER, ARTER 
OG FORMER AF DANSKE PLANTER 
AF 
P. NIELSEN. 
1. CHARACEÆ. 
Siden sidste udgave af professor J. Langes »Haandbog 
i den danske Flora« udkom, har jeg haft lejlighed til at 
undersøge denne families udbredelse her i landet noget nøjere, 
hvorved en enkelt art tilligemed flere former, der ikke forhen 
vare bemærkede her, ere fundne. Da jeg imidlertid håber 
senere at få lejlighed til at behandle Characeerne udførligere, 
skal jeg her indskrænke mig til nogle korte bemærkninger. 
Nitella capitata og N. opaca må vel rettest betragtes 
som selvstændige arter eller i det mindste som underarter af 
N* syncarpa Thuill., hvilken så vidt mig bekendt endnu ikke 
er funden her i landet. Rigtignok lader sterile individer af de 
3 nævnte planter sig vanskeligt adskille og former af N. opaca 
kunne endogså let forveksles med sterile individer af N. flexi- 
lis, men i frugttilstand skilles de, navnlig hunplanterne, tem- 
melig let fra hverandre, idet sporehusets vindinger, som hos 
N. syncarpa ere utydelige, hos de to andre arter ere tydeligt 
fremtrædende. Desuden adskilles de tre arter ved følgende 
kendetegn : 
N. syncarpa Thuill. De frugtbærende kransgrene (blade) 
udelte, sporehuse og antheridier indhyllede i slim. — Frukti- 
ficerende om sommeren og efteråret. 
N. capitata Nees ab E. De frugtbærende kransgrene 
(blade) gaflfeldelte, sporehuse og antheridier indhyllede i slim» 
^— Fruktificerende i maj og begyndelsen af juni. 
